CELEX: 62010CA0610
Language: lv
Date: 2012-12-11 00:00:00
Title: Lieta C-610/10: Tiesas (virspalāta) 2012. gada 11. decembra spriedums — Eiropas Komisija/Spānijas Karaliste (Valsts pienākumu neizpilde — Valsts atbalsts — Tiesas spriedums, ar kuru konstatēta pienākumu neizpilde — Iebilde par nepieņemamību — EKL 228. panta 2. punkts un LESD 260. panta 2. punkts — Neizpilde — Finansiālas sankcijas)

9.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 38/5
            
         Tiesas (virspalāta) 2012. gada 11. decembra spriedums — Eiropas Komisija/Spānijas Karaliste
   (Lieta C-610/10) (1)
   
   (Valsts pienākumu neizpilde - Valsts atbalsts - Tiesas spriedums, ar kuru konstatēta pienākumu neizpilde - Iebilde par nepieņemamību - EKL 228. panta 2. punkts un LESD 260. panta 2. punkts - Neizpilde - Finansiālas sankcijas)
   2013/C 38/03
   Tiesvedības valoda — spāņu
   
      Lietas dalībnieki
   
   
      Prasītāja: Eiropas Komisija (pārstāvji — B. Stromsky un C. Urraca Caviedes)
   
      Atbildētāja: Spānijas Karaliste (pārstāvis — N. Díaz Abad)
   
      Atbildētāju atbalsta: Čehijas Republika (pārstāvji — M. Smolek, D. Hadroušek un J. Očková)
   
      Priekšmets
   
   Valsts pienākumu neizpilde — LESD 260. pants — Tiesas 2002. gada 2. jūlija sprieduma lietā C-499/99 (Recueil, I-6031. lpp.) neizpilde — Lūgums noteikt [pienākumu maksāt] kavējuma naudu
   
      Rezolutīvā daļa:
   
   
               1)
            
            
               neveikdama datumā, kurā beidzies termiņš, kas paredzēts 2010. gada 18. marta papildu brīdinājuma vēstulē, ko Eiropas Komisija sagatavojusi saskaņā ar LESD 260. panta 2. punktu, visus pasākumus, kas vajadzīgi, lai izpildītu Tiesas 2002. gada 2. jūlija spriedumu lietā C-499/99 Komisija/Spānija tostarp saistībā ar atbalsta atgūšanu no Industrias Domésticas SA, kurš saskaņā ar Komisijas 1989. gada 20. decembra Lēmumu 91/1/EEK par atbalstu, ko Spānijas valdība un vairāku Spānijas autonomo kopienu valdības piešķīrušas nerūsējošā tērauda mājsaimniecības preču un mazo mājsaimniecības elektroaparātu ražotājam MAGEFESA, tika atzīts par nelikumīgu un nesaderīgu ar kopējo tirgu, Spānijas Karaliste nav izpildījusi šī paša panta 1. punktā paredzētos pienākumus;
            
         
               2)
            
            
               piespriest Spānijas Karalistei samaksāt Eiropas Komisijai kavējuma naudu EUR 50 000 apmērā par nokavējuma dienu, veicot pasākumus, kas vajadzīgi, lai izpildītu iepriekš minēto spriedumu lietā Komisija/Spānija, ieskaitot to kontā “Eiropas Savienības pašu resursi”, sākot no šī sprieduma pasludināšanas līdz minētā sprieduma lietā Komisija/Spānija izpildei;
            
         
               3)
            
            
               piespriest Spānijas Karalistei samaksāt Eiropas Komisijai naudas sodu EUR 20 miljonu apmērā, ieskaitot to kontā “Eiropas Savienības pašu resursi”;
            
         
               4)
            
            
               Spānijas Karaliste atlīdzina tiesāšanās izdevumus;
            
         
               5)
            
            
               Čehijas Republika sedz savus tiesāšanās izdevumus pati.
            
         
      (1)  OV C 72, 05.03.2011.